Na podlagi 31. člena Statuta Turistične zveze občine Sevnica, dne, 10.6.2024, sprejela

**PRAVILNIK**

**O PODELJEVANJU PRIZNANJ IZ PODROČJA TURIZMA**

**AZALEJA**

1. člen

TZOS podeljuje priznanja iz področja turizma za dolgoletno uspešno in odgovorno delo ter posebne uspehe in dosežke na področju različnih oblik turistične dejavnosti, ki imajo poseben pomen za razvoj turizma v občini Sevnica.

2. člen

Pravilnik predvideva tri vrsti priznanj, in sicer:

* Bronasta Azaleja,
* Srebrna Azaleja,
* Zlata Azaleja
1. člen

Priznanje se lahko podeli posameznikom, društvom, skupinam, podjetjem, krajevnim skupnostim in drugim organizacijam ali ustanovam povezanim s turistično dejavnostjo na območju občine Sevnica.

4. člen

TZOS praviloma podeljuje priznanja (bronasto, srebrno in zlato) ob svetovnem dnevu turizma za preteklo leto, izjemoma se lahko priznanje podeli tudi na drugi javni turistični prireditvi med letom.

1. člen

**PRIZNANJE AZALEJA TZO Sevnica** je zahvala za najmanj petletno redno in odgovorno delo v različnih turističnih dejavnostih za kvalitetne, uspešne in zanimive dosežke, pomembne za nadaljnji razvoj turizma in kot spodbuda za nadaljnje delo ter tudi za izjemen dosežek v minulem letu.

6. člen

**Priznanje Azaleja TZO Sevnica** je listina z imenom in priimkom prejemnika, namenom in datumom podelitve ter zaporedno številko. Priznanje podpiše predsednik(ca) TZO Sevnica.

7. člen

**Priznanje AZALEJA** se podeljuje po naslednjih kriterijih:

- najmanj petletno uspešno, kvalitetno in redno delo v turistični dejavnosti;

- vsaj petletno uspešno, redno, kvalitetno delo pri organiziranju turistično-vzgojnega dela;

- večletno razvijanje novih oblik in vsebin turističnega delovanja;

- večletno redno, strokovno, vodstveno, svetovalno in mentorsko delo, ki kaže posebne rezultate;

- razvijanje turističnega sodelovanja med društvi, skupinami in posamezniki, za spodbujanje in razvijanje medsebojnega strokovnega sodelovanja, svetovanja in pomoči.

- poseben doprinos k turizmu in urejenosti okolja,

- Izjemen dosežek na področju turistične dejavnosti v minulem letu.

8. člen

Predlagatelji za podelitev priznanja Azaleja so lahko turistična društva in njihova zveza, krajevne in druge lokalne skupnosti, ustanove in posamezniki.

9. člen

Predlogi za podelitev priznanj Azaleja se pripravijo na podlagi razpisa, ki mora vsebovati:

- pogoje za podelitev;

- dokumentacijo, ki jo je potrebno dostaviti k predlogu;

- imena upravičencev, ki lahko predlagajo kandidate;

- rok za vložitev predloga in naslov organa, kateremu je potrebno poslati predloge.

10. člen

Predlogi za podelitev priznanj Azaleja Turistične zveze občine Sevnica se posredujejo TZOS, Prešernova 1, p.p. 109, 8290 Sevnica ali na turisticnazveza.sevnica@gmail.com, za preteklo leto.

11. člen

Upravni odbor TZOS sprejme sklep o podelitvi priznanj Azaleja Turistične zveze občine Sevnica.

12. člen

V enem letu je praviloma možno podeliti največ eno zlato Azalejo, dve srebrne in tri bronaste AZALEJE.

***Turistična zveza občine Sevnica***

***Nika Kramžar, predsednica***